Source: http://docplayer.fi/820526-Tem-raportteja-20-2011.html
Timestamp: 2017-09-26 18:43:13+00:00
Document Index: 21271927

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

TEM raportteja 20/ PDF
TEM raportteja 20/2011
Download "TEM raportteja 20/2011"
1 TEM raportteja 20/2011 Julkinen tuki matkailuhankkeisiin Suomessa vuosina Sini Pietiläinen Innovaatio-osasto
2 Julkaisusarjan nimi ja tunnus Käyntiosoite Postiosoite Työ- ja elinkeinoministeriön julkaisuja Aleksanterinkatu 4 PL 32 Puhelin HELSINKI VALTIONEUVOSTO Telekopio (09) TEM raportteja 20/2011 Tekijät (toimielimestä: nimi, puheenjohtaja, sihteeri) Sini Pietiläinen Julkaisuaika Kesäkuu 2011 Toimeksiantaja(t) Työ- ja elinkeinoministeriö Toimielimen asettamispäivä Julkaisun nimi Julkinen tuki matkailuhankkeisiin Suomessa vuosina Tiivistelmä Tämän selvityksen tarkoituksena oli luoda kokonaiskuva matkailun hanketoimintaan kohdistuvasta julkisesta tuesta Suomessa vuosina Julkisen tuen määrän lisäksi selvityksessä on kartoitettu matkailuhankkeiden ja niiden rahoituksen alueellista ja sisällöllistä kohdentumista. Yksityisen rahoituksen osuutta hankkeiden rahoituksesta ei tässä yhteydessä selvitetty. Suomessa on vuosina myönnetty kaikkiaan 245,6 miljoonaa euroa julkista tukea yhteensä 2482 matkailuhankkeelle. Tästä rahoituksesta EU:n ja Suomen valtion osuus oli yhteensä 184,9 miljoonaa euroa (75 %) ja muun julkisen tuen osuus 60,7 miljoonaa euroa (25 %). Kaikista hankkeista valtaosa, 84 % (2087 hanketta), on ollut EUosarahoitteisia ja 16 % (395 hanketta) kansallisesti rahoitettuja. EU-hankkeet olivat julkisen tuen määrällä mitattuna kokoluokaltaan jonkin verran suurempia kuin kansallisesti rahoitetut hankkeet. Verrattuna vuosiin matkailuhankkeita on vuosina rahoitettu vähemmän, mutta keskimäärin hanketta kohti on osoitettu enemmän julkista tukea kuin aiemmin. Kaikki hankkeet mukaan luettuna keskimääräinen hankkeen koko on kasvanut julkisen tuen osalta eurosta euroon (kasvua 35 %). Alueellisesti tarkasteltuna selvästi eniten julkista tukea matkailuun osoitettiin Pohjois-Suomessa: Lapissa (53,3 miljoonaa euroa) ja Pohjois-Pohjanmaalla (39,6 miljoonaa euroa). Myös Etelä-Savossa tukia matkailuun on myönnetty suhteellisen paljon (22,3 miljoonaa euroa). Alueiden välisille matkailuhankkeille tukea myönnettiin yhteensä 21,6 miljoonaa euroa. Esitetyt tulokset heijastelevat tehtyjä aluepoliittisia linjauksia Itä- ja Pohjois-Suomen hyväksi. Julkisia tukimuotoja ja varoja matkailun kehittämiseen on näillä alueilla kaikkiaan käytössä enemmän, ja julkisella tuella on suuri merkitys niiden elinvoimaisuuden säilyttämiseksi. Hankerahoituksen sisällöllistä kohdentumista tarkasteltaessa suurin osa julkisesta tuesta (40 %) on osoitettu matkailua tukevien palveluiden ja infrastruktuurin kehittämiseen. Lähes kolmasosa rahoituksesta (32 %) kohdentui matkailun operatiiviseen toimintaan. Miltei yhtä suuri osa (28 %) oli suoria yritystukia. Julkista rahoitusta tulisi jatkossa kohdentaa enemmän laajoihin alueiden välisiin ja valtakunnallisiin kehittämishankkeisiin. Yritystukien osalta painopistettä pitäisi siirtää investointien rahoittamisesta kehittämishankkeiden tukemiseen. Toimialarajat ylittäviä yhteistyöhankkeita on hyvä tukea edelleen, mutta erityistä huomiota tulisi kiinnittää parempaan yhteissuunnitteluun matkailu- ja muiden toimijoiden välillä. EU-hankkeiden rahoituspäätösten tekemisen tueksi tarvitaan entistä pitkäjänteisempiä kehittämissuunnitelmia ja ohjelmakausien rajat ylittävien tavoitteiden asettamista, jotta rahoitusta voidaan myöntää hankkeille tasaisemmin vuosittain. Asiasanat matkailu, julkinen tuki, EU-ohjelmat, kansallinen tuki Julkaisija Työ- ja elinkeinoministeriö Kieli Suomi
3 Sisällys 1. Johdanto Selvityksen taustaa Selvityksen rakenne Aiemmat selvitykset koskien julkisen tuen määrää ja kohdentumista Suomessa Selvityksen tavoitteet Matkailun aluetaloudellinen merkitys ja matkailun kehittämiseen myönnetty julkinen tuki ELY-alueittain Matkailuhankkeiden ja niiden rahoituksen määrittely Matkailuhankkeiden luokittelu Hankkeiden julkinen rahoitus ja selvityksen muut lähtökohdat Matkailuhankkeiden julkiset rahoittajat ja selvityksen aineisto Matkailuhankkeiden julkinen kokonaisrahoitus Suomessa vuosina Kaikki matkailuhankkeet ja niiden julkinen rahoitus Matkailuhankkeiden alueellinen kohdentuminen Matkailuhankkeiden sisällöllinen kohdentuminen Matkailuhankkeiden julkinen tuki vuositasolla Kansallinen tuki matkailuhankkeisiin vuosina Matkailuhankkeiden kansallinen kokonaisrahoitus Kansallinen matkailuhankerahoitus hallinnonaloittain Kansallisen matkailuhankerahoituksen alueellinen kohdentuminen Matkailuhankkeiden kansallisen rahoituksen sisällöllinen kohdentuminen EU-osarahoitteiset matkailuhankkeet vuosina Matkailun EU-hankkeiden julkinen kokonaisrahoitus EU-osarahoitteiset matkailuhankkeet rahoituslähteittäin EU-osarahoitteisten matkailuhankkeiden alueellinen kohdentuminen EU-osarahoitteisten matkailuhankkeiden sisällöllinen kohdentuminen Matkailun yritystuet vuosina Kaikki yritystuet matkailun kehittämis- ja investointihankkeisiin Yritystukien alueellinen kohdentuminen Yritystuet hallinnonaloittain ja tukityypeittäin Yritystuet rahoituksen myöntämisvuoden mukaan Yhteenveto ja toimenpidesuositukset Matkailuhankkeiden kokonaisrahoitus
4 7.2 Matkailuhankkeiden alueellinen kohdentuminen Matkailuhankkeiden sisällöllinen kohdentuminen Toimenpidesuositukset...37 Kirjallisuus ja muut lähteet...39 Selvityksen ohjausryhmän jäsenet...39 Liitteet
5 1. Johdanto 1.1 Selvityksen taustaa Tämän selvityksen tarkoituksena oli luoda kokonaiskuva matkailun kehittämiseen kohdistuvasta julkisesta tuesta Suomessa vuosina Matkailualan laaja-alaisuudesta ja rahoituslähteiden moninaisuudesta johtuen ei ole selkeää käsitystä siitä, kuinka paljon julkista rahoitusta matkailun kehittämiseen Suomessa myönnetään. Rahoituksen määrän lisäksi tässä selvityksessä on kartoitettu julkisen tuen alueellista ja sisällöllistä kohdentumista. Yksityisen rahoituksen osuutta matkailuhankkeissa ei tässä yhteydessä selvitetty. Aiemmin vastaavanlaisia selvityksiä on tehty kaksi, koskien vuosia 1999 ja Julkisen tuen määrän selvittäminen on haastavaa, sillä matkailuhankkeiden hallinnointi ja rahoitus on pirstaloitunut useisiin eri lähteisiin. Alan kehittämistyötä Suomessa rahoittavat eri ministeriöt ja niiden hallinnoimat organisaatiot, elinkeino-, liikenne- ja ympäristökeskukset (ELY-keskukset) 1, maakuntien liitot sekä kunnat. Myös Euroopan unioni on merkittävä matkailuhankkeiden rahoittaja. Lisäksi matkailualan moninaisuudesta johtuen matkailuhankkeiden ja samalla niihin kohdistuvan rahoituksen määrittely on hankalaa. Matkailutoimialat käsittävät sekä ensisijaisesti matkailusta tulonsa saavia toimialoja, kuten majoitustoiminnan ja matkatoimistopalvelut, että sellaisia matkailijoiden käyttämiä palveluja jotka vastaavat myös paikallisväestön tarpeisiin, esimerkiksi liikennepalveluja sekä luontoon ja kulttuuriin liittyviä palveluja. Matkailuelinkeino myös hyötyy hankkeista, joita rahoitetaan muissa kuin matkailun edistämistarkoituksessa. Esimerkiksi kulttuuriperintökohteelle voidaan myöntää rahoitusta kunnostamis- tai suojelutarpeen perusteella, mikä mahdollisesti tukee myös matkailun kehittymistä. 1.2 Selvityksen rakenne Luvuissa 1 ja 2 on kuvattu selvityksen lähtökohdat. Tässä luvussa 1 esitellään aiemmin tehtyjä matkailuhankkeiden rahoitusta koskevia selvityksiä, kirkastetaan selvityksen tavoitteet sekä tehdään lyhyt katsaus matkailun aluetaloudelliseen merkitykseen ja julkisen tuen jakautumiseen alueittain. Seuraavassa luvussa 2 on täsmennetty, mitä matkailuhankkeilla ja niiden julkisella rahoituksella tässä yhteydessä tarkoitetaan. Samassa luvussa on lisäksi esitelty matkailuhankkeille julkista tukea myöntäneitä tahoja ja selvityksen aineisto. Luvuissa 3-6 on kuvattu selvityksen tulokset eli matkailuhankkeiden ja niille kohdistetun julkisen tuen määrät sekä kohdentuminen alueittain ja sisällöllisesti. Tuloksia on verrattu mahdollisuuksien mukaan myös edellisten selvitysten vastaaviin tuloksiin. Luvussa 3 on esitetty kaikki vuosina julkista tukea saaneet matkailuhankkeet, luvussa 4 pelkästään kansallisin varoin rahoitetut hankkeet ja luvussa 5 EUosarahoitteiset hankkeet. Yritystuet on koottu omaksi kokonaisuudekseen lukuun 6. Viimeisessä luvussa 7 on esitetty yhteenveto selvityksen keskeisistä tuloksista sekä niiden pohjalta tehtyjä toimenpidesuosituksia. 1.3 Aiemmat selvitykset koskien julkisen tuen määrää ja kohdentumista Suomessa Tampereen yliopiston Liiketaloudellinen tutkimus- ja koulutuskeskus on selvittänyt silloisen kauppa- ja teollisuusministeriön toimeksiannosta matkailuhankkeisiin suunnatun julkisen tuen määrää ja kohdentumista aiemmin kahtena ajankohtana koskien vuosia 1999 (Talonen ym. 2000) sekä vuosia (Talonen ym. 2005). Ensin mainitussa selvityksessä painopiste oli sen kuvaamisessa, mitkä tahot ovat osallistuneet matkailutoiminnan rahoittamiseen Suomessa ja minkäsuuruisin panoksin vuonna Mukana oli niin harkinnanvaraisia kuin niin sanottuja suoriakin tukia. Julkisen rahoituksen määräksi saatiin tällöin 2,3 miljardia markkaa (394,0 miljoonaa euroa). Rahoitus oli luokiteltu yhtäältä operatiiviseen toimintaan (44 % rahoituksesta) ja toisaalta alueelliseen palvelutarjontaan (56 % rahoituksesta) kohdistuviin panostuksiin. Selvityksessä arvioitiin erikseen EU-osarahoitteisten hankkeiden tuloksellisuutta vuosina ELY-keskukset (15 kpl) aloittivat toimintansa vuoden 2010 alussa. Ne hoitavat entisten TE-keskusten, alueellisten ympäristökeskusten, tiepiirien, lääninhallitusten liikenne- ja sivistysosaston sekä Merenkulkulaitoksen tehtäviä. Osa tehtävistä siirtyi samaan aikaan perustettuihin aluehallintovirastoihin (AVI). ELY-keskusten perustaminen liittyy laajaan valtion aluehallinnon uudistamishankkeeseen, joka käynnistyi vuonna (Lähde: ELY-keskusten verkkosivut www. ELY-keskus.fi. Viitattu ) 3
6 Ensimmäistä selvitystä seuranneessa tutkimushankkeessa koskien vuosia painopistettä oli siirretty rahoittajakohtaisesta tarkastelusta enemmän siihen, paljonko julkista rahoitusta matkailuhankkeisiin on ylipäätään käytetty ja miten tämä rahoitus on kohdentunut alueellisesti ja sisällöllisesti. Mukaan oli laskettu vain harkinnanvaraiset tuet, jolloin julkisen rahoituksen määrä jäi huomattavasti pienemmäksi kuin aiemmassa selvityksessä. Se oli yhteensä 260,7 miljoonaa euroa, vuotta kohden keskimäärin 65,2 miljoonaan euroa. Panostukset oli jaoteltu matkailun operatiivisen toiminnan (35 % rahoituksesta) ja matkailupalvelutarjonnan (44 % rahoituksesta) lisäksi yritystukiin (21 % rahoituksesta). Selvityksessä arvioitiin myös hanketyön tuloksellisuutta kattavasti yritys-, kunta- ja maakuntatasolla. Lisäksi vertailtiin vuosina ja toteutettuja EU-hankkeita keskenään. Kehityssuunta oli ollut toivotunlainen: matkailuhankkeiden määrä oli vähentynyt 14 %, mutta niiden keskimääräinen koko oli kasvanut julkisen tuen osalta 22 %. Rahoitusta oli siis myönnetty entistä harvemmille, mutta suuremmille hankkeille. 1.4 Selvityksen tavoitteet Tämän selvityksen pääasiallisena tavoitteena oli esittää kokonaiskuva matkailuhankkeisiin suunnatusta julkisesta rahoituksesta ja sen kohdentumisesta Suomessa vuosina Tarkoituksena oli selvittää matkailuhankkeille myönnetyn julkisen tuen määrä sekä hankkeiden ja niiden rahoituksen alueellinen ja sisällöllinen kohdentuminen. Yhtenä osatavoitteena oli lisäksi vertailla tuloksia aiemmissa selvityksissä saatuihin tuloksiin. Tavoitteiden asettelu perustui ohjausryhmätyöskentelyyn. Ohjausryhmä kokoontui selvitystyön alussa ja edetessä yhteensä neljä kertaa. Sen lisäksi sen jäsenet osallistuivat muutoin aktiivisesti selvityksen toteutukseen, muun muassa tiedonhankintaan ja selvityksen suuntaviivojen tarkistamiseen. 1.5 Matkailun aluetaloudellinen merkitys ja matkailun kehittämiseen myönnetty julkinen tuki ELYalueittain Matkailu on Suomessa alueellisesti merkittävä elinkeino. Seuraavassa on tarkasteltu karkealla tasolla matkailun merkitystä eri alueille Suomessa suhteessa siihen, paljonko ne ovat saaneet julkista tukea matkailun kehittämiseen. Matkailun alueellista elinkeinopoliittista merkitystä on arvioitu laskemalla, kuinka suuren osan alueelliset viranomaiset ovat kaikista myöntämistään tuista suunnanneet juuri matkailun kehittämiseen. Lisäksi matkailuelinkeinon aluetaloudellisia vaikutuksia on tarkasteltu alueiden saaman matkailutulon ja matkailun työllistävyyden näkökulmasta. Alueellisia vaikutuksia tarkastellaan tässä ELY-alueittain. Matkailun osuus kaikista myönnetyistä hanketuista ELY-alueittain vuosina Seuraavassa on esitetty EU-osarahoitettujen ja pelkästään kansallisin varoin rahoitettujen hankkeiden osalta, kuinka paljon alueilla on kaiken kaikkiaan myönnetty varoja hankkeille vuosina ja kuinka suuri osa näistä tuista on osoitettu matkailun kehittämiseen. Matkailuhankkeille myönnettyjen varojen prosenttiosuus kaikille hankkeille myönnetyistä tuista kertoo suhteellisesti siitä, kuinka paljon matkailuun on panostettu määrärahoja eri alueilla. Matkailuhankkeille (pl. alueiden väliset hankkeet) myönnettiin vuosina yhteensä 223,9 miljoonaa euroa. Taulukoissa 1 ja 2 on esitetty EU-rahastoista (Euroopan aluekehitysrahasto EAKR, Euroopan sosiaalirahasto ESR ja maaseuturahasto) myönnetyt tuet, mukaan lukien kansallinen vastinrahoitus 2, kaikkiin hankkeisiin vuosina sekä niistä matkailuhankkeille osoitetut tuet. Yhteensä EAKR- ja ESR-hankkeisiin (ks. taulukko 1) myönnetyistä tuista osoitettiin matkailuun 6,5 % (92,5 miljoonaa euroa). Suhteellisesti eniten EAKR- ja ESR-tukia matkailuhankkeisiin on myönnetty Lapissa (19,4 %), Pohjois-Pohjanmaalla (11,3 %) ja Kainuussa (10,0 %). Euromääräisesti eniten tukia matkailuun on osoitettu Lapissa (28,5 miljoonaa euroa), Pohjois-Pohjanmaalla (21,4 miljoonaa euroa) sekä Etelä-Savossa (7,6 miljoonaa euroa). 2 EAKR ja ESR -hankkeiden osalta vastinraha sisältää tässä pelkästään valtion osuuden, maaseuturahaston osalta myös muun julkisen tuen. 4
7 Taulukko 1. EAKR- ja ESR-rahastoista myönnetyt tuet kaikille hankkeille ja niistä matkailun kehittämiseen myönnetty osuus vuosina ELY-alue Hankkeille myönnetty EAKR- ja ESR-tuki yhteensä (milj. euroa) Matkailuhankkeille myönnetty rahoitus (milj. euroa) Matkailun osuus kaikista myönnetyistä tuista Lappi 147,1 28,5 19,4 % Pohjois- Pohjanmaa 189,3 21,4 11,3 % Kainuu 71,3 7,1 10,0 % Kaakkois-Suomi 76,1 6,2 8,1 % Etelä-Savo 119,1 7,6 6,4 % Pohjois-Karjala 125,0 6,1 4,9 % Varsinais-Suomi 44,7 1,8 4,0 % Pohjois-Savo 169,7 5,5 3,2 % Uusimaa 57,1 1,4 2,5 % Pirkanmaa 81,5 1,9 2,3 % Keski-Suomi 81,1 1,8 2,3 % Etelä-Pohjanmaa 36,8 0,6 1,6 % Häme 100,8 1,3 1,3 % Satakunta 54,8 0,7 1,2 % Pohjanmaa 63,7 0,7 1,1 % Yhteensä 1 418,2 92,5 6,5 % Lähde: Työ- ja elinkeinoministeriö Valtaosassa EAKR- ja ESR-hankkeista vastuuviranomaisena ja tuen myöntäjänä toimi elinkeino-, liikenneja ympäristökeskus (ELY-keskus) tai maakunnan liitto 3. Liitteenä 1 olevissa taulukoissa esitetään EAKR- ja ESR-varoista myönnettyjen rahoitusosuuksien määrät viranomaisittain. Taulukoista käy ilmi rahoituskehykset ja niistä sidotut varat prosenttiosuuksineen rakennerahastoittain kunkin alueellisen viranomaisen osalta erikseen. Taulukoissa näkyvät ainoastaan ne ELY-keskukset ja maakuntien liitot, jotka ovat myöntäneet rahoitusta matkailuhankkeille (Itä-Uudenmaan liitto yhdistyi Uudenmaan liittoon vuoden 2011 alussa). Alueellisilla viranomaisilla oli kaikkiaan enemmän EAKR- (1 013,1 miljoonaa euroa) kuin ESR-varoja 4 (712,6 miljoonaa euroa) käytössään. Liitteessä 1 olevan taulukon 1 tiedot osoittavat, että EAKR-rahoitusta matkailuhankkeille ovat myöntäneet Satakunnan ELY-keskusta lukuun ottamatta kaikki ELY-keskukset ja kaikki maakunnan liitot vuosina Suhteellisesti eniten EAKR-tukia matkailuhankkeisiin on myönnetty Uudellamaalla (58,9 %). Euromääräisesti eniten matkailuun ovat panostaneet Pohjanmaan ja Lapin ELY-keskukset. Maakuntien liitoissa suhteellisesti eniten EAKR-tukia matkailuhankkeille osoitettiin Lapissa (31,1 %) ja Itä-Uudellamaalla (28,5 %). Lappi ja Pohjois-Pohjanmaa myönsivät maakuntien liittojen osalta euromääräisesti eniten rahoitusta matkailuun. ESR:sta rahoitettuihin matkailuhankkeisiin (ks. liite 1 taulukko 2) tukia on myöntänyt kahdeksan ELYkeskusta 15:stä ja kaksi maakunnan liittoa 19:stä vuosina ELY-keskuksista Lapissa on myönnetty ESR-tukia matkailuhankkeille niin suhteellisesti (7,1 %) kuin euromääräisestikin eniten. Maakuntien liitoista Itä-Uudenmaan liitto on myöntänyt 45 % käytettävissä olevista ESR-varoistaan matkailuun. Seuraavassa (taulukko 2) on esitetty maaseuturahastosta myönnettyjen EU-tukien ja niiden kansallisten vastinrahojen määrät kaikille hankkeille sekä matkailun osuus myönnetyistä tuista. Maaseuturahastosta on kaikkiaan myönnetty huomattavasti vähemmän tukia kuin EAKR- ja ESR-varoista, joilla on yhdessä myös suuremmat rahoituskehykset. Maaseuturahastosta myönnetyistä tuista suurempi osa, 12,6 % (54,8 miljoonaa 3 ELY-keskusten ja maakuntien liittojen lisäksi Liikennevirasto ja Tekes ovat myöntäneet rahoitusta EAKRosarahoitteisille matkailuhankkeille yhteensä 8,2 miljoonaa euroa. Näitä tukia ei ole tässä huomioitu. 4 Luvut sisältävät ELY-keskusten ja maakuntien liittojen rahoitusvaltuudet eli rahoituskehykset yhteensä vuosille
8 euroa), kuin EAKR- ja ESR-tuista on kuitenkin osoitettu matkailuun. Suhteellisesti ja absoluuttisesti eniten tukea maaseuturahastosta matkailuhankkeisiin on osoitettu Etelä-Savossa (41,6 %). Myös Keski-Suomessa, Pohjois-Karjalassa ja Lapissa on osoitettu matkailuhankkeisiin noin viidesosa kaikista maaseuturahastosta myönnetyistä tuista. Lisäksi pelkästään kansallisesti rahoitetuille maaseudun valtakunnallisille kehittämishankkeille myönnetyistä tuista (10,4 miljoonaa euroa) matkailuun on osoitettu noin 7 % (0,8 miljoonaa euroa). Taulukko 2. Maaseuturahastosta myönnetyt tuet kaikille hankkeille ja niistä matkailun kehittämiseen myönnetty osuus vuosina ELY-alue Hankkeille myönnetty maaseuturahaston tuki yhteensä (milj. euroa) Matkailuhankkeille myönnetty rahoitus (milj. euroa) Matkailun osuus kaikista myönnetyistä tuista Etelä-Savo 20,4 8,5 41,6 % Keski-Suomi 26,4 5,1 19,5 % Pohjois-Karjala 29,5 5,6 19,0 % Lappi 22,4 4,0 17,9 % Häme 29,1 3,7 12,7 % Pirkanmaa 30,0 3,4 11,2 % Satakunta 33,7 3,8 11,2 % Pohjois-Savo 29,7 3,3 11,0 % Varsinais-Suomi 31,4 3,5 11,0 % Pohjois-Pohjanmaa 39,3 3,3 8,4 % Pohjanmaa 33,3 2,7 8,2 % Kaakkois-Suomi 23,6 1,6 6,7 % Etelä-Pohjanmaa 44,1 2,9 6,6 % Kainuu 18,3 1,2 6,6 % Uusimaa 19,4 1,3 6,5 % Valtakunnalliset hankkeet 4,5 1,0 23,0 % Yhteensä 435,1 54,8 12,6 % Lähde: Maaseutuvirasto Pelkästään kansallisin varoin rahoitettujen matkailuhankkeiden tuista noin puolet koostui maakunnan kehittämisrahasta vuosina Taulukossa 3 on esitetty kaikkiaan hankkeille kansallisesta maakunnan kehittämisrahasta vuosina myönnetyt tuet sekä niistä matkailuun osoitettu osuus. Kaikista myönnetyistä varoista 6,4 % (16,1 miljoonaa euroa) on osoitettu matkailuhankkeisiin. Suhteellisesti selvästi eniten tukea matkailuun on myönnetty Etelä-Savossa (49,1 %). Myös Lapissa suhteellisen suuri osa varoista (14,2 %) on käytetty matkailuun. Euromääräisesti eniten matkailuun ovat panostaneet Etelä-Savo ja Uusimaa. 6
9 Taulukko 3. Kansallisesta maakunnan kehittämisrahasta myönnetyt tuet kaikille hankkeille ja niistä matkailuun osoitettu osuus vuosina ELY-alue Hankkeille myönnetty kansallinen maakunnan kehittämisraha yhteensä (milj. euroa) Matkailuhankkeille myönnetty rahoitus (milj. euroa) Matkailun osuus kaikista myönnetyistä tuista Etelä-Savo 9,1 4,5 49,1 % Lappi 10,7 1,5 14,2 % Varsinais-Suomi 16,5 1,4 8,4 % Kaakkois-Suomi 22,7 1,8 7,9 % Uusimaa 36,4 2,1 5,9 % Pohjanmaa 15,4 0,8 5,4 % Keski-Suomi 8,3 0,4 4,4 % Satakunta 11,5 0,5 4,4 % Pirkanmaa 19,5 0,8 4,2 % Etelä-Pohjanmaa 14,0 0,4 2,9 % Pohjois- Pohjanmaa 20,0 0,5 2,7 % Kainuu 25,3 0,7 2,6 % Häme 18,5 0,5 2,4 % Pohjois-Karjala 10,6 0,1 1,1 % Pohjois-Savo 14,0 0,1 0,7 % Yhteensä 252,6 16,1 6,4 % Lähde: Työ- ja elinkeinoministeriö Matkailun aluetaloudelliset vaikutukset ja julkinen tuki matkailuhankkeisiin Alla olevassa kuviossa (kuvio 1) on havainnollistettu matkailuelinkeinon merkitystä ELY-alueittain % - osuuksina alueille kohdistuvasta matkailijoiden kulutuksesta ja matkailun työllisyydestä. Tiedot koskevat vuotta 2006 (Konttinen, 2008). Matkailun alueellista merkittävyyttä on kuviossa verrattu matkailun kehittämiseksi alueilla vuosina myönnetyn julkisen tuen määrään. Alueet (pl. Ahvenanmaa) saivat matkailutuloja kaikkiaan 10,028 miljardia euroa vuonna Pelkästään matkailu työllisti tuolloin yhteensä henkilöä. Matkailuhankkeille (pl. alueiden väliset hankkeet) myönnettiin julkista tukea vuosina yhteensä 223,9 miljoonaa euroa. 7
10 Lähde: Konttinen (2008), kuvio muokattu Kuvio 1. Matkailuelinkeinon alueellinen merkitys alueille kohdistuvan matkailukulutuksen ja matkailun työllistävyyden näkökulmasta sekä julkinen tuki matkailuhankkeisiin ELY-alueittain Matkailun alueelliset vaikutukset ovat absoluuttisesti merkittävimmät alueilla, joille väestö ja tuotanto ovat muutoinkin keskittyneet ja joilla sijaitsevat tärkeimmät liikenteen solmukohdat. Etenkin Uusimaa toimii porttina myös muille matkailualueille suuntaaville matkailijoille sen lisäksi, että se itsessään on matkailijoiden käyntikohde. Selkeästi suurin osuus matkailukulutuksesta (47 %) ja matkailun työllisyydestä (41 %) onkin kohdistunut Uudenmaan alueelle. Seuraavaksi merkittävimmät matkailun tulo- ja työllisyysvaikutukset ovat olleet Pirkanmaalla ja Varsinais-Suomessa, joiden osuudet niin matkailukulutuksen kuin työllisyydenkin osalta ovat olleet 6-9 %. Kullakin näistä kolmesta eniten matkailutuloja saaneesta ja matkailulla työllistäneestä alueesta on myönnetty vain 3-4 % kaikesta matkailuun myönnetystä julkisesta tuesta. Laskemalla matkailun aikaansaama arvonlisäys voidaan Juha-Pekka Konttisen (2008) mukaan parhaiten kuvata matkailuelinkeinon suhteellista kokoa ja merkitystä alueen taloudelle. Kun matkailun aikaansaamaa arvonlisäystä tarkastellaan suhteessa koko alueen talouden bruttokansantuotteeseen ja tätä verrataan koko maan keskiarvoon, matkailun suhteellinen merkitys korostui vuonna 2006 Uudenmaan (pl. Itä-Uusimaa) lisäksi Lapissa, Kainuussa ja Etelä-Savossa. Nämä alueet ylittivät koko maan keskiarvon, joka oli 2,4 % 8
11 vuonna (Konttinen, 2008.) Lapissa ja Etelä-Savossa matkailuun onkin myönnetty suhteellisen paljon julkista tukea. Tukien osuus on ollut huomattavan suuri suhteessa matkailun aluetaloudelliseen merkitykseen myös erityisesti Pohjois-Pohjanmaalla. Ulkomailta Suomeen suuntautuvan matkailun edistäminen on niin kansantalouden kuin alueidenkin kannalta tehokkain tapa lisätä matkailusta saatavia tuloja (Konttinen 2006, 47). Ulkomaisen matkailukysynnän lisääminen on ilmaistu kansallisen tason tavoitteena myös päivitetyssä Suomen matkailustrategiassa (Suomen matkailustrategia 2020, 5). Matkailun alueellista merkitystä on seuraavassa (kuvio 2) tarkasteltu siitä näkökulmasta, kuinka suuri osa alueella yöpyneistä matkailijoista on ollut ulkomaalaisia. Luvut koskevat vuosia Kaiken kaikkiaan matkailijoiden yöpymisten määrä vuosina oli 74,6 miljoonaa, ja ulkomaisten matkailijoiden yöpymisiä näistä oli 19,7 miljoonaa (26,4 %). Ulkomaisia, rekisteröidyissä majoitusliikkeissä 5 yöpyneitä matkailijoita oli suhteellisesti eniten Uudellamaalla, Lapissa ja Kaakkois- Suomessa. Lähde (yöpymiset): Tilastokeskus/ majoitustilasto Kuvio 2. Ulkomaisten matkailijoiden yöpymisten osuus kaikkien matkailijoiden yöpymisistä rekisteröidyissä majoitusliikkeissä ELY-alueittain ja alueiden saama osuus julkisesta tuesta matkailuun vuosina Yhteenveto: matkailun alueellinen merkitys ja julkinen tuki matkailun kehittämiseen Kaikkiaan euromääräisesti eniten julkista tukea matkailuhankkeisiin vuosina on myönnetty Lapissa (24 % kaikesta myönnetystä tuesta), Pohjois-Pohjanmaalla (18 %) ja Etelä-Savossa (10 %). Matkailuelinkeinon suhteellinen koko ja merkitys (mitattuna matkailuarvonlisäyksen osuudella bruttokansantuotteesta) on vuoteen 2006 perustuvien tietojen mukaan ollut suurin Uudellamaalla, Lapissa, Kainuussa ja Etelä-Savossa (Konttinen 2008). Lapissa ja Etelä-Savossa matkailuun onkin myönnetty suhteellisen suuria 5 Sisältää kaikki majoitusliikkeet (ml. hotellit), joissa on vähintään 10 huonetta, mökkiä tai sähköpistokkeella varustettua matkailuvaunupaikkaa sekä retkeilymajat. 9
12 osuuksia kaikesta matkailuun osoitetusta julkisesta tuesta, joten matkailuelinkeinon kehittäminen on nähty tärkeänä myös elinkeinopoliittisesta näkökulmasta. Lapissa matkailuun on osoitettu kaikkiin myönnettyihin tukiin suhteutettuna paljon julkista tukea niin EU-hankkeisiin EAKR- ja ESR-varoista ja maaseuturahastosta kuin puhtaasti kansallisesti rahoitettuihin hankkeisiin maakunnan kehittämisrahastakin. Samoin Etelä- Savossa tukia on myönnetty suhteellisesti paljon erityisesti maaseuturahastosta ja maakunnan kehittämisrahasta. Uudellamaalla sen sijaan on myönnetty vain 3 % kaikista matkailuun Suomessa osoitetuista tuista, eikä matkailua ole karkealla tasolla tarkasteltuna suhteellisestikaan tuettu keskimääräistä enempää. Lähempi tarkastelu (ks. liite 1) kuitenkin osoittaa, että esimerkiksi Euroopan aluekehitysrahaston (EAKR) tukia on myönnetty suhteellisesti eniten juuri Uudenmaan ELY-keskuksessa (58,9 % kaikista myönnetyistä tuista osoitettu matkailuun). Kainuussa on niin ikään myönnetty vain 5 % kaikista matkailun tuista. Ainoastaan EAKR- ja ESRvaroista on Kainuussa myönnetty suhteellisesti melko paljon tukea (10 %). Toisaalta Pohjois-Pohjanmaalla matkailun kehittämiseen on osoitettu jopa 18 % kaikkiaan matkailuun osoitetuista tuista. Alueelliset viranomaiset eivät kuitenkaan ole tukeneet Pohjois-Pohjanmaan matkailua suhteessa keskimääräistä enempää muutoin kuin EAKR- ja ESR-hanketukien (11,3 %) osalta. Matkailun alueelliset vaikutukset ovat absoluuttisesti merkittävimmät alueilla, joille väestö ja tuotanto ovat muutoinkin keskittyneet ja joilla sijaitsevat tärkeimmät liikenteen solmukohdat. Selkeästi suurin osuus matkailukulutuksesta (47 %) ja matkailun työllisyydestä (41 %) onkin kohdistunut Uudenmaan alueelle. Absoluuttisilla mittareilla mitattuna matkailuelinkeino on menestynyt hyvin myös Pirkanmaalla ja Varsinais- Suomessa. Kaikesta matkailuun osoitetusta julkisesta tuesta Suomessa näillä alueilla on kohdennettu matkailuun vain 3-4 % kullakin. Suhteutettuna siihen, paljonko tukia on yhteensä myönnetty näillä alueilla, matkailun osuudet ovat suurin piirtein maan keskiarvoa. Esitetyt tulokset heijastelevat tehtyjä aluepoliittisia linjauksia Itä- ja Pohjois-Suomen hyväksi (esimerkiksi EAKR-varoja on Pohjois- ja Itä-Suomessa käytössä enemmän kuin Etelä- ja Länsi-Suomessa). Julkisia tukimuotoja ja varoja matkailunkin kehittämiseen on näillä alueilla kaikkiaan enemmän käytössään, ja julkisella tuella on suuri merkitys niiden elinvoimaisuuden säilyttämiseksi. 10
13 2. Matkailuhankkeiden ja niiden rahoituksen määrittely 2.1 Matkailuhankkeiden luokittelu Matkailuhankkeeksi määriteltiin sellainen matkailua Suomessa edistävä toiminta, jolla on määrätty kesto ja johon rahoitusta haetaan erikseen. Matkailuhankkeet luokiteltiin sisällöllisesti edellisten selvitysten jaottelua mukaillen kolmeen pääluokkaan ja niiden alaluokkiin seuraavasti: A. Yritystuet 1 Kehittämistuki 2 Investointituki 3 Yhdistetty investointi- ja kehittämistuki B. Matkailun operatiivinen toiminta 4 Matkailumarkkinointi ja tuotekehitys 5 Kehittämissuunnitelmat, tutkimukset, verkostoitumishankkeet 6 Koulutushankkeet 7 Hankkeet, joissa useita painopistealueita C. Matkailua tukevat palvelut ja infrastruktuuri 8 Luontokohteet ja reitistöt 9 Kulttuuri- ja liikuntakohteet sekä tapahtumat 10 Liikennesektorin hankkeet Yksinomaan matkailun edistämiseen tähtäävät hankkeet on luokiteltu matkailun operatiivisen toiminnan pääluokkaan. Matkailua tukevien palveluiden ja infrastruktuurin luokkaan jaoteltiin puolestaan sellaiset hankkeet, joilla parannetaan tai ylläpidetään matkailun toimintaedellytyksiä. Tällaisilla hankkeilla on matkailullisten tavoitteiden lisäksi usein myös muita päämääriä. Yritystukihankkeiden luokka sisältää sekä suoranaisia matkailuhankkeita että matkailualan yritysten toimintaedellytyksiä parantavia hankkeita, jollaisia investointihankkeet tyypillisesti ovat. Matkailuhankkeiksi ei katsottu tässä sellaisia hankkeita, joilla ei ole sinällään vaikutusta matkailun toimintaedellytysten ylläpitämiseen tai parantamiseen. Esimerkiksi yleiset alueelliset kehittämishankkeet tai laajemmin palvelusektoreita käsittävät hankkeet, joissa matkailun osuus oli pieni, jätettiin pois. Mukaan ei myöskään laskettu sellaisia yleisiä infrastruktuurin kehittämishankkeita, joilla ei lähtökohtaisesti edistetä matkailua. 2.2 Hankkeiden julkinen rahoitus ja selvityksen muut lähtökohdat Selvityksessä hankkeiden rahoitukseksi on laskettu matkailuhankkeen määritelmän mukaisesti vain niin sanotut harkinnanvaraiset tuet. Jatkuvia, budjetoituja panostuksia matkailun kehittämiseen ei tässä yhteydessä huomioitu. Yritystukien osalta mukaan on otettu vain suorat yritystuet, ei lainoja eikä takauksia. Matkailuhankkeiden rahoitukseksi on katsottu hankkeille myönnetty rahoitus. Myönnettyjä tukia tarkastelemalla saadaan selville, paljonko julkisia varoja on kaikkiaan suunnattu ja sidottu matkailuhankkeisiin. Lopullinen tuen määrä joka hankkeille maksetaan, voi poiketa jonkin verran, mutta ei merkittävässä määrin, myönnetyn rahoituksen määrästä. Myönnettyjä tukia tarkastelemalla saadaan myös hyvä kuva siitä, minkä suuruisia yksittäiset matkailuhankkeet ovat. Selvityksen aikajänne on nelivuotiskausi eli hankkeiden tiedot EU-ohjelmakauden alusta viimeisimpiin saatavilla oleviin tietoihin. Selvityksessä ovat mukana sellaiset hankkeet, joille on myönnetty julkista tukea vuosina Euroopan aluekehitysrahaston (EAKR) ja Euroopan sosiaalirahaston (ESR) hankkeiden tiedot on sen sijaan luokiteltu hankkeen alkamisvuoden mukaan. Käytännössä rahoituspäätös on useimmiten tehty samana vuonna kuin hanke on alkanut, mutta joissain tapauksissa päätösvuosi voi olla myös hankkeen alkamista edeltävä tai sitä seuraava vuosi. Toimintansa keskeyttäneiden hankkeiden rahoitusta ei laskettu mukaan. 11
14 Tässä selvityksessä esitellään matkailuhankkeiden rahoituksesta vain julkisen tuen osuus, mutta hankkeiden kokonaisrahoituksesta tietty osuus on usein katettu yksityisellä rahoituksella. Edellisen matkailuhankerahoitusta kartoittaneen tutkimuksen (Talonen ym. 2005, 27) mukaan julkisen tuen osuus matkailuhankkeissa oli keskimäärin 68 % ja yksityisen rahoituksen osuus 32 %. EU-osarahoitteisilla hankkeilla tarkoitetaan tässä sellaisia hankkeita, jotka ovat saaneet julkista tukea niin EU-rahoituksen kuin kansallisen vastinrahoituksenkin (valtion rahoitus sekä kunta- ja muu julkinen rahoitus) muodossa. Kansallisesti rahoitetuilla hankkeilla taas tarkoitetaan sellaisia hankkeita, joille on myönnetty rahoitusta puhtaasti kansallisista varoista. 2.3 Matkailuhankkeiden julkiset rahoittajat ja selvityksen aineisto Seuraavassa on kuvattu niitä rahoituslähteitä, joista on myönnetty julkista tukea matkailuhankkeille vuosina Näistä rahoituslähteistä tuettujen hankkeiden tiedot ovat mukana tämän selvityksen lähdeaineistona. Lisäksi yksittäisiä matkailuhankkeita on rahoitettu useista muista rahoituslähteistä, joita ei tässä yhteydessä ole selvitetty. EU-osarahoitteisten matkailuhankkeiden rahoituslähteet EU on rahoittanut matkailuhankkeita useasta ohjelmasta ja rahastosta vuosina Merkittävimmät matkailuhankkeiden rahoituslähteet olivat Euroopan aluekehitysrahasto (EAKR), maaseuturahasto ja Euroopan sosiaalirahasto (ESR). EU-varoin matkailuhankkeita rahoitettiin lisäksi Euroopan alueellisen yhteistyön (EAY) tavoitteen (pois lukien ns. verkosto-ohjelmat) sekä ulkorajayhteistyön ohjelmien (ENPI CBC) puitteissa. Joitakin kalastusmatkailuhankkeita on rahoitettu myös Euroopan kalatalousrahastosta (EKTR). EAKR-varoin kehitetään suomalaisia alueita viiden toimenpideohjelman avulla. Etelä-Suomi, Itä-Suomi, Länsi-Suomi, Pohjois-Suomi sekä Ahvenanmaa toteuttavat kukin omaa ohjelmaansa. Rahastosta tuetaan hankkeita, jotka kehittävät yrityksiä, innovaatioiden syntymistä, verkottumista, osaamista ja alueiden saavutettavuutta. Manner-Suomen ESR-ohjelmassa on valtakunnallinen osio ja neljä alueellista osiota (Etelä- Suomi, Itä-Suomi, Länsi-Suomi, Pohjois-Suomi). Euroopan sosiaalirahaston (ESR) ohjelmasta tuetaan työllisyyttä ja osaamista edistäviä hankkeita. Rahoituksella tuetaan heikoimmassa asemassa olevia ryhmiä ja edistetään tasa-arvoisuutta. Työllisyyden ja kilpailukyvyn edistämiseen käytetään sekä EAKR että ESR - ohjelmien rahoitusta. Pääasiassa EAKR- ja ESR-tukia matkailuhankkeille ovat myöntäneet ELY-keskukset ja maakuntien liitot. Maaseudun kehittämistä rahoitetaan Euroopan maaseudun kehittämisen maatalousrahastosta (maaseuturahasto). Ohjelmakaudelle Suomeen on laadittu kansallinen maaseudun kehittämisstrategia, jota toteuttavat Manner-Suomen ja Ahvenanmaan maaseudun kehittämisohjelmat. Manner-Suomen maaseudun kehittämisohjelman tavoitteita ovat elinvoimaisen ja toimivan maaseudun säilyminen, ympäristön tilan parantaminen ja uusiutuvien luonnonvarojen kestävän käytön varmistaminen. Maaseuturahaston varoja hankkeille ovat myöntäneet ELY-keskukset ja paikalliset Leader-toimintaryhmät. Suomi on mukana myös yhdeksässä Euroopan alueellinen yhteistyö (EAY) -tavoitteen ohjelmassa: kolmessa rajat ylittävän yhteistyön ohjelmassa (Pohjoinen, Botnia-Atlantica, Keskinen Itämeri), kahdessa valtioiden välisen yhteistyön ohjelmassa (Itämeri, Pohjoinen Periferia), Euroopan-laajuisessa alueiden välisen yhteistyön ohjelmassa (Interreg IVC) sekä kolmessa Euroopan-laajuisessa ns. verkosto-ohjelmassa (Interact, Urbact, ESPON). Matkailuhankkeita on rahoitettu kaikista muista EAY-ohjelmista paitsi verkosto-ohjelmista. Lisäksi Suomi on mukana kolmessa Euroopan naapuruus- ja kumppanuusinstrumentin (ENPI CBC) ohjelmassa (Kolarctic, Karjala, Kaakkois-Suomi Venäjä). Osa ENPI-matkailuhankkeista oli tätä selvitystä tehdessä vielä valmistelutasolla, eikä niistä saatu tietoja. Kunkin ohjelman hallinnoinnista Suomessa on vastannut ohjelmasta riippuen joko ohjelma-alueen maakunnan liitto tai työ- ja elinkeinoministeriö. Euroopan kalatalousohjelmalla tuetaan elinkeinokalataloutta. Euroopan kalatalousrahastosta (EKTR) rahoitetaan muun muassa kalatalouden yritystoimintaan liittyviä investointi- ja kehittämishankkeita. Kalastusmatkailuhankkeisiin tukea ovat myöntäneet paikalliset kalatalousryhmät. Ahvenanmaan ohjelmat eivät ole mukana tämän selvityksen aineistossa. Yksityiskohtaisempaa tietoa matkailuhankkeita tukevista EU-ohjelmista ja -rahastoista on liitteessä 2. 12
15 Kansallisesti rahoitettujen matkailuhankkeiden rahoituslähteet Pelkästään kansallista rahoitusta matkailun kehittämiseen on niin ikään myönnetty useista eri lähteistä vuosina Suurin osa rahoitusta myöntäneistä organisaatioista kuuluu työ- ja elinkeinoministeriön (TEM) hallinnonalaan. Myös maa- ja metsätalousministeriön (MMM) sekä opetus- ja kulttuuriministeriön (OKM) hallinnonaloilla on kohdennettu tukea matkailuhankkeisiin. Työ- ja elinkeinoministeriön hallinnonalalla suurin osa matkailuhankkeiden rahoituksesta koostui maakunnan kehittämisrahasta, jota myöntävät maakuntien liitot. Maakunnan kehittämisraha on valtion talousarviossa alueiden kehittämiseen tarkoitettu määräraha, jota osoitetaan alueiden elinkeinotoiminnan kehittämiseen. Maakunnan kehittämisrahaa käytetään maakuntaohjelman toimintalinjojen mukaisten kehittämishankkeiden toteuttamiseen. Muita matkailuhankkeiden kansallisia rahoitusmuotoja TEM:n hallinnonalalla olivat yrityksen kehittämisavustukset, työllisyysperusteiset investointiavustukset, teknologian ja innovaatioiden kehittämiskeskus Tekesin tuet, yritysten yhteishankkeisiin tarkoitetut avustukset sekä osaamiskeskusohjelman (OSKE) koordinointihankkeiden rahoitus. ELY-keskukset myöntävät yrityksen kehittämisavustusta investointeihin, muihin kehittämistoimenpiteisiin sekä pienille yrityksille uusien työpaikkojen aiheuttamien palkkamenojen ja muiden toiminnan aloittamiseen tai laajentamiseen liittyviin menoihin. Tässä selvityksessä on huomioitu ainoastaan investointi- ja kehittämistuet. ELY-keskukset myöntävät myös työllisyysperusteisia investointiavustuksia kunnille ja muille yhteisöille sellaisiin investointihankkeisiin, jotka tukevat paikallista työllisyyttä. Tekes myöntää rahoitusta merkittävää uutuusarvoa sisältäviin tutkimus- ja kehitysprojekteihin yrityksille ja tutkimusorganisaatioille. Suurin osa Tekesin tuista on myönnetty matkailuhankkeille Vapaa-ajan palvelut - ohjelmasta, mutta matkailuhankkeita on rahoitettu myös työelämän kehittämisohjelma Tykesistä, elintarvikeliiketoimintaan keskittyvästä Sapuska-ohjelmasta sekä tietoteknologiaohjelma Fenixistä. Työ- ja elinkeinoministeriö on lisäksi myöntänyt kansallista tukea usean viejäyrityksen yhdessä toteuttamiin kansainvälistymishankkeisiin. Maa- ja metsätalousministeriö on rahoittanut matkailua Maaseutupolitiikan yhteistyöryhmän (YTR) suunnittelemien ja valmistelemien valtakunnallisten tutkimus- ja kehittämishankkeiden sekä valtakunnallisten kalatalouden edistämishankkeiden puitteissa. Opetus- ja kulttuuriministeriö on puolestaan myöntänyt tukea kulttuurin matkailullista tuotteistamista edistäviin hankkeisiin. Muut matkailuhankkeiden rahoituslähteet Edellä esitettyjen EU- ja kansallisten rahoituslähteiden lisäksi tässä selvityksessä on esitetty yhteenvetona erilaisia kansainvälisiä rahoituslähteitä, joista suomalaiset matkailuhankkeisiin osallistuneet tahot ovat saaneet rahoitusta vuosina (ks. liite 3). Kansainvälisten hankkeiden rahoitus osoitetaan yleensä koko partneriverkostolle, johon kuuluu useamman maan edustajia, joten niiden saamia tukia ei ole laskettu mukaan tämän selvityksen matkailuhankkeiden kokonaisrahoitukseen. Euroopan komissio sekä kansainvälisen liikkuvuuden ja yhteistyön keskus CIMO ovat myöntäneet EUvaroja kansainvälisiin matkailualan koulutushankkeisiin Elinikäisen oppimisen ohjelmasta. Nordic Innovation Centre (NICe) puolestaan on osoittanut hankkeille rahoitusta pohjoismaisia matkailuinnovaatioita tukevasta ohjelmastaan (Innovation in the Nordic Tourism Sector New Products and Services). Myös Pohjoismaiden ministerineuvosto on rahoittanut pohjoismaisia matkailuhankkeita. Lisäksi ulkoministeriö on myöntänyt varoja Suomen ja Venäjän välisen lähialueyhteistyön matkailuhankkeisiin. Selvityksen aineisto Tämän selvityksen aineisto on koottu pääosin lukuisten eri organisaatioissa ja tehtävissä työskentelevien ihmisten toimittamista tiedoista, jotka he ovat keränneet omista tietokannoistaan tai muista vastaavista tietolähteistä. Tietokannoista poimitut tiedot on haettu hakusanalla tai toimialaluokituksen perusteella järjestelmästä riippuen. Tiedot on kerätty kevään 2011 kuluessa. Tiedon kokoamisen jälkeen hankelistaukset on käyty läpi ja niistä on poistettu sellaiset hankkeet, joiden ensisijainen tarkoitus tai merkittävä tavoite hankekuvauksen perusteella ei ole ollut matkailun edistäminen Suomessa. Samassa yhteydessä hankkeet on luokiteltu sisällön mukaan luvussa 2.1 esitetyn jaottelun mukaisesti. 13
16 3. Matkailuhankkeiden julkinen kokonaisrahoitus Suomessa vuosina Kaikki matkailuhankkeet ja niiden julkinen rahoitus Suomessa on vuosina myönnetty kaikkiaan 245,6 miljoonaa euroa julkista tukea yhteensä 2482 matkailuhankkeelle (sis yritystukihanketta). Tästä kaikkiin matkailuhankkeisiin kohdistuneesta rahoituksesta EU:n ja Suomen valtion osuus yhteensä oli 184,9 miljoonaa euroa (75 %) ja muun julkisen tuen 6 osuus 60,7 miljoonaa euroa (25 %). Matkailuhankkeet ja niiden julkinen rahoitus jakautuivat EU-osarahoitteisiin ja pelkästään kansallisesti rahoitettuihin hankkeisiin seuraavan taulukon (taulukko 4) mukaisesti. Taulukko 4. Matkailun kansallisesti rahoitettujen ja EU-osarahoitteisten hankkeiden määrä ja julkinen rahoitus vuosina Matkailuhankkeiden rahoitus Hankkeiden määrä %-osuus määrästä Julkinen tuki (milj. euroa) %-osuus tuesta Kansallinen hankerahoitus % 32,8 13 % EU-rahoitus + kansallinen vastinrahoitus % 212,8 87 % Kaikki hankkeet yhteensä % 245,6 100 % Kaikista hankkeista valtaosa, 84 % (2087 hanketta), on ollut EU-osarahoitteisia ja 16 % (395 hanketta) kansallisesti rahoitettuja. EU-osarahoitteisille hankkeille myönnetyn julkisen tuen osuus oli 87 % (212,8 miljoonaa euroa) kaikesta matkailuhankkeille myönnetystä julkisesta rahoituksesta ja pelkän kansallisen rahoituksen osuus 13 % (32,8 miljoonaa euroa). EU-hankkeet olivat julkisen tuen määrällä mitattuna kokoluokaltaan jonkin verran kansallisesti rahoitettuja hankkeita suurempia hankkeita. Edellisen selvityksen mukaan (Talonen ym. 2005) vuosina toteutettiin 3555 matkailuhanketta, jotka saivat julkista tukea 260,7 miljoonaa euroa. Vuosina matkailuhankkeille on siis myönnetty kaiken kaikkiaan hieman vähemmän julkista tukea kuin aiemmin, ja myös hankkeiden määrä on vähentynyt. Keskimääräinen hankkeen koko on kuitenkin kasvanut julkisen tuen osalta eurosta euroon (kasvua 35 %). 3.2 Matkailuhankkeiden alueellinen kohdentuminen Kuviossa 3 on esitetty kaikille matkailuhankkeille myönnetyn tuen alueellinen kohdentuminen ELYalueittain vuosina Alueiden välisillä hankkeilla tarkoitetaan hankkeita, jotka on toteutettu vähintään kahdella ELY-alueella. Ne sisältävät myös valtakunnalliset matkailuhankkeet. 6 Muu julkinen tuki koostuu pääosin kuntarahoituksesta, mutta muuksi julkiseksi tueksi katsotaan myös esimerkiksi sellaisten organisaatioiden hankkeille myöntämä rahoitus, joiden normaalia toimintaa rahoitetaan valtionavustuksilla (mm. valtion liikelaitokset). 14
17 Kuvio 3. Kaikkien matkailuhankkeiden julkinen tuki ELY-alueittain vuosina (luvut miljoonaa euroa) Selvästi muita alueita enemmän julkista tukea matkailuhankkeisiin on osoitettu Lapissa (53,3 miljoonaa euroa) ja Pohjois-Pohjanmaalla (39,6 miljoonaa euroa). Myös Etelä-Savossa on kohdistettu paljon tukia (22,3 miljoonaa euroa) matkailuun. Vähiten matkailua on puolestaan tuettu Etelä-Pohjanmaalla (4,2 miljoonaa euroa). Alueiden väliset hankkeet ovat saaneet julkista tukea 21,6 miljoonaa euroa, ja niitä on toteutettu 93 kappaletta. Näistä hankkeista 20 oli valtakunnallisia matkailuhankkeita. Rahoitusta valtakunnallisille hankkeille myönnettiin yhteensä 3,2 miljoonaa euroa. Alla (kuvio 4) on esitetty matkailuhankkeiden saaman julkisen tuen alueellinen kohdentuminen vuosina Kun verrataan näitä vuosia vuosiin , Lappi ja Pohjois-Pohjanmaa olivat edelleen suurimmat matkailun tukijat. Julkisen tuen määrä on kasvanut eniten alueiden välisten hankkeiden osalta (11 miljoonalla eurolla) sekä Pohjois-Pohjanmaalla (10 miljoonalla eurolla). Tuet ovat lisääntyneet myös Lapissa, Etelä-Savossa, Uudellamaalla sekä jonkin verran Pohjois-Karjalassa vuosina verrattuna vuosiin Kaikilla muilla alueilla tukien määrä on vähentynyt, eniten Hämeessä (11,2 miljoonalla eurolla). Lähde: Talonen ym. (2005), 29, kuvio muokattu Kuvio 4. Kaikkien matkailuhankkeiden julkinen tuki ELY-alueittain vuosina (luvut miljoonaa euroa) 15
18 3.3 Matkailuhankkeiden sisällöllinen kohdentuminen Matkailuhankkeet on tässä selvityksessä luokiteltu sisällöllisesti kolmeen pääluokkaan (yritystuet, matkailun operatiivinen toiminta sekä matkailua tukevat palvelut ja infrastruktuuri) sekä niiden alaluokkiin luvussa 2.1 esitettyyn jaotteluun perustuen. Alla olevassa taulukossa (taulukko 5) on esitetty vuosina rahoitusta saaneiden 2482 hankkeen sisällöllinen kohdentuminen luokittain. Taulukko 5. Matkailuhankkeiden ja niille myönnetyn julkisen tuen sisällöllinen kohdentuminen vuosina Sisällöllinen kohdentuminen Hankkeiden määrä % -osuus lukumäärästä Julkinen tuki (milj. euroa) %-osuus julkisesta tuesta A) Yritystuet % 66,6 28 % 1 Kehittämistuki % 11,1 5 % 2 Investointituki % 47,9 20 % 3 Yhdistetty kehittämis- ja investointituki % 7,6 3 % B) Matkailun operatiivinen toiminta % 79,8 32 % 4 Matkailumarkkinointi ja tuotekehitys % 22,2 9 % 5 Kehittämissuunnitelmat, tutkimukset, verkostoitumishankkeet % 29,9 12 % 6 Koulutushankkeet 30 1 % 9,6 4 % 7 Hankkeet, joissa useita painopistealueita 83 3 % 18,1 7 % C) Matkailua tukevat palvelut ja infrastruktuuri % 99,2 40 % 8 Luontokohteet ja reitistöt % 30,2 12 % 9 Kulttuuri- ja liikuntakohteet sekä tapahtumat % 36,3 15 % 10 Liikennesektorin hankkeet 53 2 % 32,7 13 % Kaikki hankkeet yhteensä % 245,6 100 % Lukumääräisesti suurin osa julkista rahoitusta saaneista hankkeista, 69 % (1 713 hanketta), oli yritystukihankkeita. Matkailun operatiivisen toiminnan luokan hankkeita oli 20 % (493 hanketta). Matkailua tukevien palveluiden ja infrastruktuurin kehittämisen pääluokkaan kohdistuneiden hankkeiden osuus oli pienin, 11 % (276 hanketta). Kuitenkin suurin osa rahoituksesta, 40 % (99,2 miljoonaa euroa), kohdistui tähän luokkaan. Matkailua tukevien palveluiden ja infrastruktuurin kehittämiseen kohdistuneet hankkeet olivat siis reilusti keskimääräistä suurempia. Matkailun operatiiviseen toimintaan suunnattiin 32 % (79,8 miljoonaa euroa) kaikesta julkisesta tuesta ja yritystukiin 28 % (66,6 miljoonaa euroa). Operatiiviseen toimintaan kohdistuneet hankkeet olivat siten jonkin verran keskimääräistä suurempia, kun taas yritystukihankkeet olivat selvästi keskimääräistä pienempiä. Seuraavassa kuviossa (kuvio 5) on esitetty matkailuhankkeiden rahoituksen sisällöllinen kohdentuminen erikseen kansallisesti rahoitettujen ja EU-osarahoitteisten hankkeiden osalta. Kuten kuviosta käy ilmi, kansallisin varoin tuettiin matkailun operatiivista toimintaa, EU-osarahoitteiset hankkeet kohdentuivat puolestaan matkailua tukevien palveluiden ja infrastruktuurin kehittämiseen. 16
19 Kuvio 5. Kansallisesti rahoitettujen ja EU-osarahoitteisten hankkeiden julkisen tuen kohdentuminen pääluokittain vuosina (luvut % -osuuksia kansallisten/ EU-hankkeiden kokonaisrahoituksesta) Vuosina (kuvio 6) kansallisten hankkeiden julkinen tuki kohdentui sitä vastoin enimmäkseen matkailupalvelutarjonnan (vastaa matkailua tukevien palveluiden ja infrastruktuurin luokkaa) hankkeisiin ja EU-osarahoitteisten hankkeiden rahoitus yritystukiin sekä operatiiviseen toimintaan. Yritystukien osuus EUhankkeiden rahoituksesta onkin selvästi pienentynyt, kun taas kansallisten yritystukien osuus on kasvanut vuosina verrattuna vuosiin Lähde: Talonen ym. (2005), 31. Kuvio 6. Kansallisesti rahoitettujen ja EU-osarahoitteisten hankkeiden julkisen tuen kohdentuminen pääluokittain vuosina (luvut % -osuuksia kansallisten/ EU-hankkeiden kokonaisrahoituksesta) 3.4 Matkailuhankkeiden julkinen tuki vuositasolla Alla olevissa kuvioissa 7 ja 8 on esitetty kansallisten ja EU-osarahoitteisten hankkeiden määrät sekä niille myönnetty julkinen tuki tuen myöntämisvuoden mukaan. EU:n EAKR- ja ESR-rahoitteisten hankkeiden (lukuun ottamatta yritystukihankkeita) tiedot eivät sisälly näihin lukuihin, vaan ne on esitetty jäljempänä erikseen hankkeen aloitusvuoden mukaan (kuvio 9). 17
20 Kuvio 7. Kansallisten ja EU-osarahoitteisten matkailuhankkeiden julkinen tuki tuen myöntämisvuoden mukaan vuosina (luvut miljoonaa euroa) Kuvio 8. Kansallisten ja EU-osarahoitteisten matkailuhankkeiden määrä tuen myöntämisvuoden mukaan vuosina Kuvion 7 mukaan EU-osarahoitteisille matkailuhankkeille myönnetyn julkisen tuen määrä on vaihdellut vuosittain. Vähiten tukia on myönnetty EU-ohjelmakauden alkamisvuonna 2007 (5,8 miljoonaa euroa) ja eniten vuonna 2009 (34,0 miljoonaa euroa). Pelkästään kansallisesti rahoitetuille hankkeille tukia on myönnetty vuosittain tasaisemmin, noin 9 miljoonaa euroa vuodessa, joskin myös kansallista tukea on myönnetty hieman muita vuosia vähemmän vuonna Kuvio 8 osoittaa, että rahoitusta saaneiden hankkeiden lukumäärä on vaihdellut vuosittain samassa suhteessa myönnetyn rahoituksen määrän kanssa, joten vuotuiset erot hankkeiden koossa eivät ole suuria. Ainoastaan vuonna 2007 tukia saaneet EU-osarahoitteiset hankkeet ovat olleet muita vuosia keskimääräistä suurempia, rahoitusta on tuolloin myönnetty vain 52 hankkeelle. Lukumääräisesti eniten EU-hankkeita (784 kappaletta) rahoitettiin vuonna Pelkästään kansallisia varoja on myönnetty keskimäärin noin 100 hankkeelle vuodessa. Kansallisesti rahoitettujen hankkeiden määrä on hieman kasvanut vuosittain. Tähän on vaikuttanut osaltaan se, että opetus- ja kulttuuriministeriö on osoittanut määrärahan kulttuurimatkailun kehittämiseksi vuodesta 2009 lähtien. 18